Amplats-werkers terug by myn | Nuus24
Johannesburg – Werkers van Anglo American Platinum het hul onwettige staking opgeskort en teruggekeer werk toe, het die mynwerkersvakbond Num gesê.“Die werkers het gisteraand [Woensdag] na hul werk teruggekeer nadat hulle gedurende die dag ooreengekom het om ‘n einde aan die staking te bring,” het Lesiba Seshoka, ‘n woordvoerder, gesê.“Daar is steeds ‘n paar werkers wat nog nie teruggekeer het nie; veral in die Khomanani-myn, maar ons is daarvan oortuig dat hulle vandag [Donderdag] sal terug keer. Ons volgende stap is om met Amplats te praat.” Dit volg nadat die platinum-myn vroeër die week gesê het hy gaan vier van sy skagte sluit en sowat 14 000 mense die trekpas gee. Volg Nuus24 op Twitter - SAPA
Lees meer oor: amplats | stakings | myne VOLGENDE OP NUUS24X